Rikunarita-ORG/Wikinium huggingface dataset:
# Symbian

|  |
| --- |
| Operačné systémy |
| Microsoft Windows |
| 1.0 • 2.0 • 3.0 • 3.1x • 95 • NT • 98 • 2000 • Me • XP • 2003 • Vista • 2008 • Windows 7 • CE • Mobile • Windows 8 • Windows 8.1 • Windows 10 • Windows 11 |
| Mac OS |
| System 6 · System 7 · Mac OS 8 · Mac OS 9 · macOS |
| GNU/Linux (distribúcia) |
| Ubuntu · Debian · Fedora · Gentoo · Knoppix · Mandriva · Red Hat Linux · Slackware · SUSE · ďalšie... |
| BSD |
| FreeBSD · NetBSD · OpenBSD · DragonFly BSD |
| Mobilný telefón a PDA |
| PalmOS · Windows Mobile · Windows Phone · Android · Symbian OS · OS X · iOS |
| DOS |
| MS-DOS · DR-DOS · Enhanced-DR-DOS · FreeDOS · PTS-DOS |
| Ďalšie |
| CP/M · OS/2 · QNX · Solaris · UNIX · AmigaOS · BeOS · OpenVMS · NeXTSTEP |
| z • d • u |

**Symbian** je otvorený operačný systém pre smartphony, do ktorého môže užívateľ doinštalovávať aplikácie.

Existuje niekoľko sérií podľa typu prístroja, v ktorom je inštalovaný. Symbian sa dnes používa predovšetkým na inteligentných telefónoch (smartphone - "múdry telefón") značky Nokia. Kedysi sa používal aj vo vreckových počítačoch Psion (je nasledovníkom systému EPOC). Za používanie Symbianu v mobilných zariadeniach musia spoločnosti odvádzať paušálny poplatok za každý predaný kus. V prvom štvrťroku 2006 si Symbian upevnil vedúcu pozíciu, keď bolo zo všetkých smartphonov predaných vo svete 66,5 % zariadení práve s OS Symbian.

Dnes OS Symbian už nie je dodávaný so žiadnym telefónom. Spoločnosť Nokia uzavrela zmluvu s Microsoftom a prešla na Microsoft Windows Phone OS. Zatiaľ sľubujú podporu do roku 2016, pričom posledný update OS Symbian bol v roku 2012 (Symbian Belle - Feature Pack 2).

Spoločnosť Symbian vznikla v roku 1998 a vlastnia ju spoločnosti Ericsson (15,6 %), Nokia (47,9 %), Panasonic (10,5 %), Samsung (4,5 %), Siemens (8,4 %) a Sony Ericsson (13,1 %).

## Série

* **S60** (predtým „Series 60“) – smartphony tohto radu sú dnes najčastejšie. Je to spôsobené hlavne ich ľahkou softvérovou rozšíriteľnostou a pomerne nízkou cenou. Ako typických zástupcov tohto radu možno spomenúť modely Nokia 3650, N-Gage, Nokia N70 alebo Siemens SX1.
* **S80** – odlišná verzia systému pre komunikátory. Komunikátory tejto série bývajú vybavené lepšie ako S60 a majú úplnú qwerty klávesnicu. Sú to otváracie telefóny, ktoré v zatvorenom stave vyzerajú ako klasický telefón, ale po otvorení sa podobajú viac na počítač ako na telefón. Ako zástupca môže slúžiť Nokia 9300, Nokia 9300i alebo Nokia 9500.
* **S90** – v súčasnosti používa túto verziu systému len Nokia 7700 a Nokia 7710, ktoré svojím vzhľadom telefón pripomínajú len veľmi málo. Ich hlavným znakom je veľký dotykový displej.
* **U-IQ** –dotykový displej. Platforma podporovaná najmä Sony Ericssonom. Medzi najznámejšie telefóny z tohto radu patria najmä P rady od Sony Ericssonu 800, 900, 910i.
* **Symbian Anna** - častým predstaviteľom bola napríklad Nokia 500.
* **Symbian Belle** - pravdepodobne posledný operačný systém rady Symbian. Bolo možné si ho stiahnuť ako upgrade zo Symbian Anna.
# Báb el-Mandeb

Prieliv Báb al Mandeb
**Báb el-Mandeb** alebo **Báb al-Mandab** (arab. باب المندب – *báb al-mandab* , prepis podľa miestnej výslovnosti: báb el-mandeb) je prieliv v Červenom mori medzi Afrikou (Somálsko) a Arabským polostrovom (Jemen). Oddeľuje Červené more od Adenského zálivu.

Základné údaje:

* dĺžka: 50 km
* najmenšia šírka: 28 km
* najväčšia hĺbka: 320 m

## Referencie

## Iné projekty

Commons* Commons ponúka multimediálne súbory na tému **Báb el-Mandeb**
# Indus

O iných významoch výrazu *Indus* pozri *Indus (rozlišovacia stránka)*.

|  |
| --- |
| Indus |
| rieka |
|  Sútok riek Indus a Zanskar v Indii  |
| Štáty |  Čína,   India,   Pakistan |
|  |
| **Prítoky** |
|  - ľavostranné | Pandžnád, Soán |
|  - pravostranné | Šajók, Šigar, Gilgit, Kábul, Kurra |
|  |
|  |
| Prameň | Sútok riek Sengge Khamba a Gar |
|  - výška | 5 300 m |
| Ústie |  Arabské more  |
|  - výška | 0 m |
|  |
| Dĺžka | 3 180 km |
| Povodie | 960 000 km² (96 000 000 ha) |
| Prietok |  |
|  - priemerný | 3 850 m³/s |
|  |
|

 Mapa rieky Indus a ďalších blízkych riek

 |
|  Interaktívna mapa toku
 |
|  |
| **Wikimedia Commons:**  Indus River |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Indus** (iné názvy pozri nižšie) je najdlhšia rieka južnej Ázie a hlavný tok Pakistanu. Dĺžka: 3 180 - 3 190 km, povodie 960 000 km².

## Slovenské skloňovanie

Slovo Indus sa podľa PSP skloňuje so zachovaním -us, teda Indusu, Induse atď. (nie Indu, Inde atď.). Veľa textov sa skloňovaniu tohto slova vyhýba tak, že pridáva slovo rieka (napr. v povodí rieky Indus). Tvary bez -us (Indu, Inde atď.) sú bohemizmy (zodpovedajú Pravidlám českého pravopisu).

## Iné názvy

* po urdsky: دریائے) سندھ) - *(Darijá-e) Sindh* alebo سندهو - *Sindhu*
* po hindsky: सिन्धु (नदी) - *Sindhu (nadí)* alebo सिन्धू (नदी) - *Sindhú (nadí)*
* po perzsky: رود) سند) - *(Rúd-e) Sind*
* v sanskrite: [kmeň slova:] *Sindhu*, [nominatív:] *Sindhuh*
* po tibetsky: [podľa Wylieho prepisu:] *Seng-ge kha-'abb,* *Sênggê Zangbo*
* po čínsky: 印度河 - pchin-jin: Yìndù Hé - slovenský prepis: *Jin-tu-che*
* po pašstky: *Ábásínd* alebo *Ábásín*
* po grécky: Ινδός - *Indos*
* po anglicky: *Indus*

## Charakteristika

Pramení ako Sengge Khamba (Shiquan He) v tibetských Transhimálajach, oddeľuje západné Himaláje od Karákórumu, preráža úzkymi údoliami Himaláje západne od Nanga Parbatu a tečie južným smerom nížinami Pakistanu do Indického oceánu. Na strednom toku rozsiahle zavlažovacie zariadenia. Delta má 8 000 km², je rozsiahla a nesplavná, začína pri meste Hajdarábad.

## Referencie

## Iné projekty

Commons* Commons ponúka multimediálne súbory na tému **Indus**
# Britské indickooceánske územie

|  |
| --- |
| **Britské indickooceánske územie** |
|

|  |  |
| --- | --- |
|  |  |
| Vlajka
 | Znak
 |

 |
| Národné motto: In tutela nostra Limuria (Limuria je pod našou ochranou) |
| Štátna hymna: God Save the Queen (Boh ochraňuj kráľovnú) |
|  |
| **Miestny názov** |   |
|  • dlhý | British Indian Ocean Territory |
|  • krátky | British Indian Ocean Territory |
| **Hlavné mesto** | Diego Garcia 6°34′ j.š. 72°24′ v.d. |
| **Najväčšie mesto** | Diego Garcia |
| **Úradné jazyky** | angličtina

  |
| **Štátne zriadenie** Kráľ Komisár Správca | Zám. územie Spoj. kráľovstva Karol III. Leigh Turner Tony Humphries |
| **Vznik** | 1965 |
| **Susedia** | žiadni (ostrovné územie) |
| **Rozloha**  • celková  • voda (%) |   60 km²    0 km² (0 %) |
| **Počet obyvateľov**  • odhad (2005)  • hustota (2005) |   3 500   58,33/km² |
| **Mena** | libra šterlingov1 (GBP) |
| **Časové pásmo**  • Letný čas | (UTC+6) *bez zmeny* (UTC+6) |
| **Medzinárodný kód** | IOT / IO |
| **Internetová doména** | .io |
| **Smerové telefónne číslo** | +246 |
|  Interaktívna mapa |
| 1 Americký dolár je tiež akceptovaný |

**Britské indickooceánske územie** je jedno zo zámorských území Spojeného kráľovstva nachádzajúce sa v Indickom oceáne, na polceste medzi Afrikou a Indonéziou. Patrí sem 6 atolov z Čagoských ostrovov s vyše 1000 ďalšími menšími ostrovmi.

Najväčším ostrovom je Diego Garcia, miesto spojeného vojenského ústavu Spojeného kráľovstva a Spojených štátov amerických. Okrem vojakov sú ostrovy neobývané. Na príkaz USA Briti násilne vyhnali pôvodných obyvateľov ostrovov. Na Čagoské ostrovy si robí nárok štát Maurícius.

## Iné projekty

Commons* Commons ponúka multimediálne súbory na tému **Britské indickooceánske územie**
# Priemysel

Oceliarne Corus
**Priemysel** je odvetvie materiálnej výroby zahrňujúce získavanie nerastných, rastlinných a živočíšnych surovín a ich spracovanie, ako aj opravy výrobkov z nich vyrobených a výrobu a rozvod energie každého druhu.

## Rozdelenie

### Ťažký priemysel

Vyrába produkty určené pre priemysel a služby. V zásade sem nepatria produkty pre konečného spotrebiteľa:

* automobilový priemysel
* banský priemysel
* chemický priemysel
* energetika
* hutníctvo
* letecký priemysel
* stavebníctvo
* strojárstvo
* drevospracujúci priemysel

### Ľahký priemysel

Vyrába produkty určené spravidla pre koncového spotrebiteľa.

* elektrotechnický priemysel
* polygrafia
* potravinársky priemysel
* textilníctvo

## Iné projekty

Commons* Commons ponúka multimediálne súbory na tému **Priemysel**
# Sleď

Sleď obyčajný
**Sleď** je slovenský rodový názov druhov sleďovitých rýb z rodov *Clupea* (sleď obyčajný, lat. *Clupea harengus*), *Chirocentrus* (sleď veľký, lat. *Chirocentrus dorab*) a *Denticeps* (sleď zúbkovaný, lat. *Denticeps clupeoides*).

## Poznámky

## Referencie
# Karské vráta

Karské vráta
**Karské vráta** (rus. Карские Ворота) sú prieliv, ktorý oddeľuje novozemský Južný ostrov od juhovýchodne položeného ostrova Vajgač. Prepája Barentsovo more a Karské more. Hlavne v dávnejších dobách bol významnou súčasťou vodnej cesty okolo severného pobrežia Ruska. Časť roka je zamrznutý. Prieliv je okolo 45 km široký a 33 km dlhý.

## Referencie

## Iné projekty

Commons* Commons ponúka multimediálne súbory na tému **Karské vráta**
# Bandské more

Bandské more
**Bandské more** je medziostrovné more Tichého oceánu v Indonézii.

Rozprestiera sa medzi ostrovmi Buru a Seram na severe, súostrovím Kai na východe, reťazcom ostrovov medzi Tanimbarom a Timorom na juhu, ostrovom Buton na západe a Celebesom na severozápade. Dosahuje maximálnu hĺbku 7 440 m. Na juhozápade, medzi súostrovím Tukangbesi a ostrovom Alor, prechádza do Floreského mora.

More je súčasťou indonézskych provincií Maluku (najväčšia, centrálna a východná časť), Tengah (na severozápade) a Tenggara (na západe).

## Referencie

## Iné projekty

Commons* Commons ponúka multimediálne súbory na tému **Bandské more**